* Uradni list RS, št. 46/19 z dne 19. 7. 2019 (velja od 20. 7. 2019)

Na podlagi tretjega odstavka 13. člena Zakona o bančništvu (Uradni list RS, št. 25/15, 44/16 – ZRPPB, 77/16 – ZCKR, 41/17, 77/18 – ZTFI-1 in 22/19 – ZIUDSOL; v nadaljevanju ZBan-2) in prvega odstavka 31. člena Zakona o Banki Slovenije (Uradni list RS, št. 72/06 – uradno prečiščeno besedilo, 59/11 in 55/17) izdaja Svet Banke Slovenije

**SKLEP**

**o uporabi Smernic o ocenjevanju izgube ob neplačilu (LGD), primerne za obdobje gospodarske recesije (ocenjevanje LGD za recesijo)**

1. **člen**

**(Namen in področje uporabe smernic)**

(1) Evropski bančni organ je na podlagi prvega odstavka 16. člena Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L št. 331 z dne 15. decembra 2010, str. 12), zadnjič spremenjena z Uredbo (EU) 2018/1717 Evropskega parlamenta in Sveta z dne 14. novembra 2018 o spremembi Uredbe (EU) št. 1093/2010, kar zadeva lokacijo sedeža Evropskega bančnega organa (UL L št. 291 z dne 16. novembra 2018, str. 1) (v nadaljevanju Uredba (EU) št. 1093/2010) dne 6. marca 2019 na svoji spletni strani objavil Smernice o ocenjevanju izgube ob neplačilu (LGD), primerne za obdobje gospodarske recesije (ocenjevanje LGD za recesijo) (EBA/GL/2019/03; v nadaljevanju smernice).

(2) Smernice iz prvega odstavka tega člena podrobneje opredeljujejo zahteve za ocenjevanje izgube ob neplačilu (LGD), primerne za obdobje gospodarske recesije, v skladu z oddelkom 6 poglavja 3 naslova II dela 3 in 181. člena Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (UL L št. 176 z dne 27. junija 2013, str. 1), zadnjič spremenjena z Uredbo (EU) 2019/876 Evropskega parlamenta in Sveta z dne 20. maja 2019 o spremembi Uredbe (EU) št. 575/2013 v zvezi s količnikom finančnega vzvoda, količnikom neto stabilnega financiranja, zahtevami glede kapitala in kvalificiranih obveznosti, kreditnim tveganjem nasprotne stranke, tržnim tveganjem, izpostavljenostmi do centralnih nasprotnih strank, izpostavljenostmi do kolektivnih naložbenih podjemov, velikimi izpostavljenostmi, zahtevami glede poročanja in razkritja ter Uredbe (EU) št. 648/2012 (UL L št. 150 z dne 7. junija 2019, str. 1–225) (v nadaljevanju Uredba (EU) št. 575/2013), končnim osnutkom regulativnih tehničnih standardov organa EBA o metodologiji ocenjevanja pristopa IRB EBA/RTS/2016/03 z dne 21. julija 2016 ter končnim osnutkom regulativnih standardov organa EBA o opredelitvi gospodarske recesije EBA/RTS/2018/04 z dne 16. novembra 2018. Te smernice je treba šteti kot spremembo Smernic EBA o ocenjevanju verjetnosti neplačila in izgube ob neplačilu ter o obravnavi neplačanih izpostavljenosti EBA/GL/2017/16 z dne 20. novembra 2017.

(3) Smernice so naslovljene na:

1. pristojne organe, kot so opredeljeni v točki (i) drugega odstavka 4. člena Uredbe (EU) št. 1093/2010, in
2. finančne institucije, kot so opredeljene v prvem odstavku 4. člena Uredbe (EU) št. 1093/2010.
3. **člen**

**(Vsebina sklepa in obseg uporabe smernic)**

1. S tem sklepom določa Banka Slovenije uporabo smernic za:

banke in hranilnice, ki so v skladu z ZBan-2 pridobile dovoljenje za opravljanje bančnih storitev v RS (v nadaljevanju banke), in

1. Banko Slovenije, kadar v skladu z ZBan-2 v vlogi pristojnega organa izvaja pristojnosti in naloge nadzora nad bankami iz 1. točke tega odstavka.
2. Banke iz 1. točke prvega odstavka tega člena v celoti upoštevajo določbe smernic v delu, v katerem so naslovljene na banke.
3. Banka Slovenije bo pri opravljanju nalog in pristojnosti nadzora v skladu z ZBan-2 in Uredbo (EU) št. 575/2013 v celoti upoštevala določbe smernic v delu, v katerem se nanašajo na izvajanje nalog in pooblastil pristojnega organa.
4. **člen**

**(Uveljavitev sklepa)**

Ta sklep začne veljati naslednji dan po njegovi objavi v Uradnem listu Republike Slovenije, uporabljati pa se začne 1. januarja 2021.

Ljubljana, dne 4. julija 2019

**Boštjan Vasle**

predsednik

Sveta Banke Slovenije